**Záznam z vyhodnotenia cenových ponúk**

**k predmetu zákazky s názvom**

**Stavebný dozor pre realizáciu stavebných prác na stavbe „Výstavba nového zdroja tepla na báze OZE pre zabezpečenie vykurovania v objekte OD Michalovce Sekcia A – Opravárska dielňa“**

**1. Identifikácia zadávateľa:**

 **Obchodné meno: ARRIVA Michalovce, a.s.**

Sídlo: Lastomírska 1, 071 80 Michalovce

IČO: 36 214 078

DIČ: 2020041111

IČ DPH : SK7120001735

 Štatutárny orgán:Gejza Sačko, prokurista

 Kontaktná osoba: Ing. Vojtech Sačko, riaditeľ pre investície a projekty

 Kontakt: vojtech.sacko@arriva.sk, +421 (0) 905 258 508

 Webové sídlo: <https://arriva.sk/michalovce/>

**2. Druh zadávateľa:**

Osoba, ktorá nie je verejným obstarávateľom ani obstarávateľom, ktorej verejný obstarávateľ poskytne viac ako 50 % finančných prostriedkov na uvedenú zákazku, a na ktorú sa nevzťahuje pôsobnosť zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Zadávateľ postupuje podľa pravidiel uvedených v kapitole 3.6 Jednotnej príručky CKO pre žiadateľov/prijímateľov k procesu a kontrole verejného obstarávania/obstarávania.

**3. Názov predmetu zákazky:**

**Stavebný dozor pre realizáciu stavebných prác na stavbe „Výstavba nového zdroja tepla na báze OZE pre zabezpečenie vykurovania v objekte OD Michalovce Sekcia A – Opravárska dielňa“.**

**4. Druh zákazky:**

Zákazka na poskytnutie služieb.

**5. Spoločný slovník obstarávania (CPV):**

 Hlavný slovník: 71520000-9 Stavebný dozor.

**6. Komplexnosť predmetu zákazky:**

Ponuku je potrebné predložiť na celý predmet zákazky.

**7.** **Opis a rozsah predmetu zákazky:**

Predmetom zákazky je **poskytnutie služieb, spočívajúcich vo výkone všetkých činností súvisiacich s výkonom stavebného dozoru** v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, a to **pre realizáciu stavebných prác na stavbe „Výstavba nového zdroja tepla na báze OZE pre zabezpečenie vykurovania v objekte OD Michalovce Sekcia A – Opravárska dielňa“** s predpokladanými celkovými výdavkami na stavebné práce vo výške 237 478,32 EUR bez DPH (284 973,98 EUR s DPH).

Cieľom projektu je rekonštrukcia zdroja tepla - Výstavba zariadenia na využitie aerotermálnej energie s použitím tepelného čerpadla v budove vo vlastníctve ARRIVA Michalovce, a.s. nachádzajúcej sa v areáli AS Michalovce. S ohľadom na technické možnosti prevádzky a objektov sa navrhuje namiesto pôvodného vykurovacieho systému osadiť do priestoru dielní kaskádu jednotiek s výmenníkom na ÚK, osadených vzduchovým tepelným čerpadlom. Navrhovanou výstavbou nového zdroja tepla na báze OZE sa dosiahne zvýšenie účinnosti a hospodárnosti prevádzky zdroja tepla, zníženie emisií znečisťujúcich látok a zlepšenie kvality ovzdušia a životného prostredia.

Uvedená stavba bude realizovaná v rámci projektu s názvom *„Výstavba nového zdroja tepla na báze OZE pre zabezpečenie vykurovania v objektoch OD Michalovce“,* kód v ITMS2014+: 310041CBS2, realizovaného v rámci výzvy na predkladanie žiadostí o nenávratný finančný príspevok, zameranej na výstavbu zariadení na využitie vybraných druhov OZE s kódom: **OPKZP-PO4-SC411-2019-61.**

Dodávateľ bude pri plnení predmetu zákazky postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky zmluvy na predmetné služby, ako aj Zmluvy o poskytnutí nenávratného finančného príspevku č. KŽP-PO4-SC411-2019-61/CBS2, uzatvorenej dňa 01.07.2022, účinnej odo dňa 12.07.2022 a dostupnej na : <https://www.crz.gov.sk/zmluva/6668040/>.

**8.** **Miesto a termín plnenia predmetu zákazky:**

Miesto plnenia: Opravárenská hala - areál AS Michalovce, k.ú. Michalovce.

Termín plnenia: odo dňa nadobudnutia účinnosti zmluvy na predmetné služby, počas celej doby realizácie stavebných prác (predpokladaný termín realizácie stavebných prác je od 10/2022 do 09/2023, t.j. 12 mesiacov).

**9. Spôsob vykonania prieskumu trhu:**

Prieskum trhu bol vykonaný v období **od 21.09.2022 do 29.09.2022,** a to e-mailovým oslovením 3 dodávateľov.

Zadávateľ si dňa 21.09.2022 overil, či dodávatelia, ktorých plánuje osloviť, sú oprávnení poskytovať služby v rozsahu predmetu zákazky, a to na verejne dostupnom a bezplatnom elektronickom registri OR SR.

V rámci prieskumu trhu boli oslovení nasledujúci dodávatelia:

1. ČECH, s.r.o., K Surdoku 9, 080 01 Prešov, IČO: 36 488 712 - zaslaním výzvy na e-mail: info@cechsro.sk, dňa 21.09.2022
2. STAVPOL s.r.o., Tokajícka 14104/14, 080 01 Prešov, IČO: 51 428 857 - zaslaním výzvy na e-mail: patrik.stroncer@stavpol.sk, dňa 21.09.2022
3. TERGO s.r.o., Sabinovská 61, 080 01 Prešov, IČO: 52 933 211 - zaslaním výzvy na e-mail: salamon@tergo.sk, dňa 21.09.2022

**10. Zoznam uchádzačov, ktorí predložili ponuky a zistené cenové ponuky:**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Identifikácia uchádzača** | **Spôsob/dátum a čas predloženia cenovej ponuky** | **Cena celkom****v EUR****bez DPH** | **DPH (20 %)** | **Cena celkom v EUR****s DPH** | **Konečné poradie uchádzačov po vyhodnotení** |
| 1. | ČECH, s.r.o., K Surdoku 9, 080 01 Prešov, IČO: 36 488 712, info@cechsro.sk | emailom/28.09.2022 o 14:53 hod. | **4 944,00** | 988,80 | **5 932,80** | **2.** |
| 2. | STAVPOL s.r.o., Tokajícka 14104/14, 080 01 Prešov, IČO: 51 428 857, patrik.stroncer@stavpol.sk | emailom/27.09.2022o 5:55 hod. | **5 280,00** | 1 056,00 | **6 336,00** | **3.** |
| 3. | TERGO s.r.o., Sabinovská 61, 080 01 Prešov, IČO: 52 933 211, salamon@tergo.sk | emailom/21.09.2022o 17:28 hod. | **4 620,00** | 924,00 | **5 544,00** | **1.** |

**11. Stanovenie predpokladanej hodnoty zákazky:**

Na základe kritéria priemernej ceny celkom v EUR bez DPH je **predpokladaná hodnota predmetu zákazky** s názvom **Stavebný dozor pre realizáciu stavebných prác na stavbe „Výstavba nového zdroja tepla na báze OZE pre zabezpečenie vykurovania v objekte OD Michalovce Sekcia A – Opravárska dielňa“** stanovená vo výške:**4 948,00 EUR bez DPH.**

**12. Vyhodnotenie ponúk a identifikácia úspešného uchádzača:**

**Všetci uchádzači predložili ponuku v lehote na predkladanie ponúk.**

Nakoľko bola predložená viac ako jedna ponuka, **zadávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritéria na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí.** Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Zadávateľ **na základe kritéria na vyhodnotenie ponúk** – **najnižšia cena celkom v EUR bez DPH**, identifikoval uchádzača, ktorý sa umiestnil na prvom mieste v poradí: TERGO s.r.o., Sabinovská 61, 080 01 Prešov, IČO: 52 933 211,ktorý predložil najnižšiu cenu celkom v EUR bez DPH.

**Zadávateľ vyhodnotil splnenie stanovených podmienok účasti a požiadaviek na predmet zákazky u tohto uchádzača, ktorý sa umiestnil na prvom mieste z hľadiska kritéria na vyhodnotenie ponúk.**

Zadávateľ overil dňa 04.10.2022 doklad o oprávnení poskytovať služby v rozsahu, ktorý zodpovedá predmetu zákazky, a to na verejne dostupnom a bezplatnom elektronickom registri OR SR za predmetného uchádzača.

Podmienku neexistencie dôvodu na vylúčenie, t.j. neprítomnosť konfliktu záujmov, uchádzač deklaroval v predloženom Čestnom vyhlásení (Príloha č. 1 Výzvy na predloženie cenovej ponuky).

Identifikácia prepojenia medzi zainteresovanou osobou zadávateľa a uchádzača a prijaté opatrenia: **bez identifikácie prepojenia**.

Na základe vyhodnotenia predloženej cenovej ponuky zadávateľ overil splnenie stanovených podmienok účasti a **identifikoval úspešného uchádzača** - **TERGO s.r.o., Sabinovská 61, 080 01 Prešov, IČO: 52 933 211,** ktorý predložil najnižšiu cenovú ponuku vo výške **4 620,00 EUR bez DPH /5 544,00 EUR s DPH.**

**13. Ďalšie informácie:**

Zadávateľ bezodkladne formou e-mailovej komunikácie oznámi všetkým uchádzačom výsledok vyhodnotenia ponúk.

Úspešnému uchádzačovi oznámi, že jeho ponuku prijíma. Neúspešným uchádzačom oznámi, že neuspeli s uvedením dôvodov neprijatia ich ponúk.

**14. Zmluva:**

Výsledkom prieskumu trhu bude zmluva, uzavretá podľa ustanovení zákona č. 513/1991 Zb. Obchodný zákonník v znení neskorších predpisov, ktorá bude obsahovať okrem iného aj *povinnosť* d*odávateľa strpieť výkon kontroly/auditu súvisiaceho s dodávanými službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť*. Uzavretá zmluva nesmie byť v rozpore s touto výzvou a s ponukou predloženou úspešným uchádzačom.

Zadávateľ nesmie uzavrieť zmluvu s dodávateľom alebo dodávateľmi, ktorí majú povinnosť zapisovať sa do RPVS a nie sú zapísaní v RPVS, alebo ktorých subdodávatelia, ktorí majú povinnosť zapisovať sa do RPVS, nie sú zapísaní v RPVS.

Úspešný uchádzač bude zadávateľom vyzvaný na predloženie návrhu zmluvy, pričom zadávateľ vyžaduje, aby úspešný uchádzač uviedol v zmluve najneskôr v čase jej uzavretia údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do RPVS.

**15. Hlavné podmienky financovania a platobné dojednania:**

Predmet zákazky bude financovaný z vlastných zdrojov zadávateľa a z Operačného programu Kvalita životného prostredia, spolufinancovaného Európskym fondom regionálneho rozvoja a štátnym rozpočtom (kód Výzvy:OPKZP-PO4-SC411-2019-61).

V Michalovciach, dňa 04.10.2022

 **Ing. Vojtech Sačko**

Zodpovedná osoba za realizovanie VO a riaditeľ pre investície a projekty